title: Решение (ЕС) 2017/1717 на Европейския парламент от 27 април 2017 година относно освобождаването от отговорност във връзка с изпълнението на бюджета на Европейската полицейска служба (Европол) за финансовата 2015 година

text:
               29.9.2017

               BG

               Официален вестник на Европейския съюз

               L 252/313

         РЕШЕНИЕ (ЕС) 2017/1717 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Европейската полицейска служба (Европол) за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2015 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2015 година, придружен от отговора на Службата (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Службата във връзка с изпълнението на бюджета за финансовата 2015 година (05873/2017 — C8-0070/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (4), и по-специално член 43 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0107/2017),

               1.

               освобождава от отговорност директора на Европейската полицейска служба във връзка с изпълнението на бюджета на Службата за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на директора на Европейската полицейска служба, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 198.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 121, 15.5.2009 г., стр. 37.

      (5)  ОВ L 328, 7.12.2013 г., стр. 42.


title: Решение (ОВППС) 2015/2051 на Съвета от 16 ноември 2015 година за изменение на Решение 2013/730/ОВППС в подкрепа на дейността на SEESAC по разоръжаване и контрол на оръжията в Югоизточна Европа в рамките на Стратегията на ЕС за борба с незаконното натрупване и трафика на МОЛВ и боеприпаси за тях

text:
               17.11.2015

               BG

               Официален вестник на Европейския съюз

               L 300/19

         РЕШЕНИЕ (ОВППС) 2015/2051 НА СЪВЕТА
   от 16 ноември 2015 година
   за изменение на Решение 2013/730/ОВППС в подкрепа на дейността на SEESAC по разоръжаване и контрол на оръжията в Югоизточна Европа в рамките на Стратегията на ЕС за борба с незаконното натрупване и трафика на МОЛВ и боеприпаси за тях
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               В Решение 2013/730/ОВППС на Съвета (1) е предвидено, че Съюзът допринася за проекта на Центъра за Югоизточна и Източна Европа за контрол на малки оръжия и леки въоръжения (SEESAC) за намаляване на заплахата от незаконното разпространение и трафика на малки оръжия и леки въоръжения (МОЛВ) и боеприпаси за тях в Югоизточна Европа.

               (2)

               Целта на проекта, подкрепен с Решение 2013/730/ОВППС е, наред с други аспекти, да се подобрят разпоредбите за сигурност и управлението на запасите при съхраняването на запасите от конвенционални оръжия и боеприпаси („компонент за сигурността на съхранението“).

               (3)

               В параграф 3.1 от приложението към Решение 2013/730/ОВППС Босна и Херцеговина, Косово (2), Република Молдова, Черна гора, Сърбия и бившата югославска република Македония са посочени като бенефициери на компонента за сигурността на съхранението, но не и Албания.

               (4)

               Според Изпълнителната агенция SEESAC — и със съгласието на албанските власти — съществува необходимост Албания да се възползва от компонента за сигурността на съхранението и съществува налично финансиране съгласно Решение 2013/730/ОВППС.

               (5)

               Ето защо Решение 2013/730/ОВППС следва да бъде изменено, с цел да се включи Албания като бенефициер на компонента за сигурността на съхранението,

         ПРИЕ НАСТОЯЩОТО РЕШЕНИЕ:
   Член 1
   Параграф 3.1 от приложението към Решение 2013/730/ОВППС се заменя със следното:

      „3.1.   Повишена сигурност на запасите чрез подобрения в инфраструктурата и развитие на капацитета

      Цел
      Тази дейност ще намали заплахата от разпространението и незаконния трафик на МОЛВ и боеприпаси за тях чрез подобряване на разпоредбите за сигурност и управлението на запасите при съхраняването на запасите от конвенционални оръжия и боеприпаси в Албания, Босна и Херцеговина, Косово (*), Република Молдова, Черна гора, Сърбия и бившата югославска република Македония.
      Описание
      Успешното прилагане на Решение 2010/179/ОВППС на Съвета чрез двустранен подход за: 1) подобряване на сигурността на местата за съхранение в три държави (3); и 2) изграждане на капацитета на персонала, на който са възложени задачите по управление на запасите (4), значително подобри разпоредбите за сигурността и намали риска от нежелано разпространение на запасите от МОЛВ и боеприпаси за тях. Надграждайки над тези постижения, вторият етап на проекта ще продължи с повишаването на сигурността на местата за съхранение на оръжия и боеприпаси в Югоизточна Европа чрез предоставяне на допълнителна конкретна техническа и инфраструктурна помощ, съответстваща на най-добрите международни практики и стандарти. Чрез дейностите по проекта ще се окаже съдействие на министерствата на отбраната на Албания, Босна и Херцеговина, Република Молдова, Черна гора и бившата югославска република Македония, както и на министерствата на вътрешните работи на Република Сърбия, бившата югославска република Македония и Косово (*), посредством закупуването и инсталирането на оборудването, необходимо за обезопасяване на запасите от оръжия и боеприпаси. Освен това, когато е необходимо, ще се предоставя обучение на персонал, който отговаря за управлението на запаси. Обектите, чиято сигурност ще се повишава, ще бъдат подбрани въз основа на оценка на приоритетите, както и на рисковете за сигурността, които те създават.
      По-специално по проекта са предвидени следните дейности:

                  —

                  Албания: повишаване на сигурността на обекти за съхранение на боеприпаси и конвенционални оръжия на Министерството на отбраната (до 2 обекта), включително чрез инсталиране и/или ремонт на оградите и осветлението, на системите за известяване за нарушители, на камерите за видеонаблюдение (CCTV) и комуникационното оборудване.

                  —

                  Босна и Херцеговина: повишаване на сигурността на обекти за съхранение на боеприпаси и конвенционални оръжия на Министерството на отбраната, включително чрез инсталиране и/или ремонт на оградите и осветлението, на системите за известяване за нарушители, на камерите за видеонаблюдение (CCTV) и комуникационното оборудване, като се допълни работата по безопасността на запасите, осъществена от ПРООН и ОССЕ.

                  —

                  Косово (*): подобряване на способностите за управление на запасите на полицейските участъци чрез обучение и оценка на актуалното състояние. Ремонт на един малък местен обект за съхранение на МОЛВ и боеприпаси.

                  —

                  Бивша югославска република Македония: повишаване на сигурността на централния склад на Министерството на вътрешните работи (Orman) чрез закупуване на оборудване за сигурност и реализиране на подобрения в инфраструктурата, включително ремонт на оградата; оборудване за CCTV и осветление; и нови обезопасени врати на сградите за съхранение. Повишаване на сигурността на централния склад на въоръжените сили на бившата югославска република Македония чрез закупуване и инсталиране на видеонаблюдение и повишаване на сигурността на обекта и сградата чрез ремонт на оградите, инсталиране на нови входни врати и ремонт на обезопасените врати на склада.

                  —

                  Република Молдова: повишаване на сигурността на централното депо за оръжия и боеприпаси (CAMD) на Министерството на вътрешните работи, включително инсталиране на огради за сигурност, системи за контрол на достъпа и закупуването на електронен регистър на оръжията.

                  —

                  Черна гора: физически подобрения на обекта за боеприпаси „Brezovik“, включително цялостно подобрение на инфраструктурата за сигурност на обекта. Разработване на централен регистър на съхраняваните оръжия и боеприпаси.

                  —

                  Сърбия: повишаване на сигурността на основния обект за съхранение на МОЛВ на Министерството на вътрешните работи, включително видеонаблюдение и контрол на достъпа.

                  —

                  Регионално обучение по управление на запасите: ще се осъществява и на регионално (годишно), и на национално равнище (при необходимост).

            Резултати от проекта и показатели за изпълнението:
      В резултат на проекта ще се повиши сигурността в Югоизточна Европа чрез намаляване на риска от незаконна търговия посредством:

                  —

                  Повишаване на сигурността на места за съхранение на МОЛВ в Албания (до 2), Босна и Херцеговина (4), Косово (*) (1), Република Молдова (2), Черна гора (1), Сърбия (1) и бившата югославска република Македония (2) чрез измерими подобрения, насочени към инфраструктурата за сигурност.

                  —

                  Повишаване на капацитета на персонала за безопасно съхранение на запасите чрез обучаването на най-малко 60 души от държавите бенефициери в три семинара и чрез осигуряване на целенасочено обучение на национално равнище.“

   Член 2
   Настоящото решение влиза в сила в деня на приемането му.

      Съставено в Брюксел на 16 ноември 2015 година.

            За Съвета

            Председател

         F. MOGHERINI

      (1)  Решение 2013/730/ОВППС на Съвета от 9 декември 2013 г. в подкрепа на дейността на SEESAC по разоръжаване и контрол на оръжията в Югоизточна Европа в рамките на Стратегията на ЕС за борба с незаконното натрупване и трафика на МОЛВ и боеприпаси за тях (ОВ L 332, 11.12.2013 г., стр. 19).

      (2)  Това название не засяга позициите по отношение на статута и е съобразено с Резолюция 1244 (1999) на Съвета за сигурност на ООН и становището на Международния съд относно обявяването на независимост от страна на Косово.

      (3)  В Хърватия централният оръжеен склад „MURAT“ на Министерството на вътрешните работи беше подобрен чрез инсталирането на система за видеонаблюдение; в Босна и Херцеговина бяха инсталирани 41 обезопасени врати, като беше повишена сигурността на четири места за съхранение на МОЛВ и боеприпаси на Министерството на отбраната; сигурността в депото за боеприпаси „TARAS“ на Министерството на отбраната на Черна гора беше повишена до международните стандарти за равнище на сигурността.

      (4)  Беше разработен курс по управление на запасите, като общо 58 служители на оперативно равнище от министерствата на отбраната, въоръжените сили и министерствата на вътрешните работи на Босна и Херцеговина, Хърватия, бившата югославска република Македония, Черна гора и Сърбия бяха обучени в управление на запасите.


title: Решение 2011/423/ОВППС на Съвета от 18 юли 2011 година относно ограничителни мерки срещу Судан и Южен Судан и за отмяна на Обща позиция 2005/411/ОВППС

text:
               19.7.2011

               BG

               Официален вестник на Европейския съюз

               L 188/20

         РЕШЕНИЕ 2011/423/ОВППС НА СЪВЕТА
   от 18 юли 2011 година
   относно ограничителни мерки срещу Судан и Южен Судан и за отмяна на Обща позиция 2005/411/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 30 май 2005 г. Съветът прие Обща позиция 2005/411/ОВППС (1) относно ограничителни мерки срещу Судан. Обща позиция 2005/411/ОВППС включи мерките, наложени с Обща позиция 2004/31/ОВППС (2), и мерките, които следва да бъдат наложени съгласно Резолюция 1591 (2005) на Съвета за сигурност на Организацията на обединените нации (ООН) („Резолюция 1591 (2005) на ССООН“).

               (2)

               Обхватът на ограничителните мерки, наложени с Обща позиция 2005/411/ОВППС, следва да бъде адаптиран и посочената обща позиция следва да бъде заменена.

               (3)

               Процедурата за изменение на приложението към настоящото решение следва да включва изискване за уведомяване на посочените лица и образувания за основанията за включването им в списъка, предоставени от Комитета по санкциите, създаден съгласно Резолюция 1591 (2005) на ССООН, за да им се даде възможност да представят възражения. Когато се представят възражения или нови съществени доказателства, Съветът следва да преразгледа решението си предвид тях и да уведоми съответно засегнатото лице или образувание.

               (4)

               Настоящото решение зачита основните права и спазва принципите, признати по-специално в Хартата на основните права на Европейския съюз, най-вече правото на ефективни правни средства за защита и на справедлив съдебен процес, правото на собственост и правото на защита на личните данни. Настоящото решение следва да се прилага съгласно тези права и принципи.

               (5)

               Настоящото решение зачита в пълна степен задълженията на държавите-членки съгласно Устава на ООН и правно обвързващото естество на резолюциите на Съвета за сигурност на ООН.

               (6)

               Мерките за изпълнение на Съюза се съдържат в Регламент (ЕО) № 131/2004 на Съвета от 26 януари 2004 г. относно определени ограничителни мерки по отношение на Судан (3) и Регламент (ЕО) № 1184/2005 на Съвета от 18 юли 2005 г. за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан (4),

         ПРИЕ НАСТОЯЩОТО РЕШЕНИЕ:
   Член 1
   В съответствие с Резолюция 1591 (2005) на Съвета за сигурност на Организацията на обединените нации (Резолюция 1591 (2005) на ССООН) ограничителните мерки, предвидени в член 2, параграф 1 и член 3, параграф 1, се налагат на онези лица, които възпрепятстват мирния процес, представляват заплаха за стабилността в Дарфур и региона, извършват нарушения на международното хуманитарно право или международното право в областта на правата на човека или други жестокости, нарушават оръжейното ембарго и/или са отговорни за офанзивни военни полети във или над региона на Дарфур, и които са посочени от комитета, създаден въз основа на параграф 3 от Резолюция 1591 (2005) на ССООН („Комитет по санкциите“).
   Съответните лица са включени в списъка в приложението към настоящото решение.
   Член 2
   1.   Държавите-членки предприемат необходимите мерки за предотвратяване на влизането във или транзитното преминаване през техните територии на лицата, посочени в член 1.
   2.   Параграф 1 не задължава никоя държава-членка да откаже влизане в своята територия на собствените си граждани.
   3.   Параграф 1 не се прилага в случаите, в които Комитетът по санкциите определи, че пътуването е оправдано на основата на хуманитарни нужди, включително религиозни задължения, или когато Комитетът по санкциите заключи, че дадено изключение ще придвижи напред постигането на целите на резолюциите на Съвета за сигурност на Организацията на обединените нации за създаване на мир и стабилност в Судан и региона.
   4.   В случаите, когато съгласно параграф 3 държава-членка разреши влизане във или транзитно преминаване през нейната територия на лицата, посочени от Комитета по санкциите, разрешението се ограничава до причината, поради която е дадено, и до лицата, за които се отнася.
   Член 3
   1.   Замразяват се всички финансови средства, други финансови активи и икономически ресурси, притежавани или контролирани пряко или непряко от лицата, посочени в член 1, или държани от образувания, притежавани или контролирани пряко или непряко от такива лица, както и от всяко друго лице, действащо от тяхно име или по тяхно указание, които са посочени в приложението.
   2.   Никакви финансови средства, финансови активи или икономически ресурси не се предоставят пряко или непряко на такива лица или образувания или в тяхна полза.
   3.   Изключение може да бъде направено за финансови средства, други финансови активи и икономически ресурси, които са:

               а)

               необходими за основни разходи, включително разходите за хранителни продукти, наем или ипотека, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащането на разумни по размер суми за професионални услуги и за възстановяването на направени разходи, свързани с извършени правни услуги;

               в)

               предназначени изключително за плащането на хонорари или такси за услуги съгласно националното законодателство за рутинното владеене или поддържане на замразени финансови средства, други финансови активи и икономически ресурси,
               след нотифициране на Комитета по санкциите от съответната държава-членка за намерението да даде разрешение, където е уместно, за достъп до такива финансови средства, други финансови активи и икономически ресурси и при липсата на отрицателно решение от Комитета по санкциите в рамките на два работни дни от тази нотификация;

               г)

               необходими за извънредни разходи, след уведомяване на Комитета по санкциите от съответната държава-членка и одобрение от него;

               д)

               предмет на съдебно, административно или арбитражно право на задържане или решение, като в такъв случай финансовите средства, другите финансови активи или икономическите ресурси могат да бъдат използвани за удовлетворяване на това право на задържане или за изпълнение на решението, при условие че правото на задържане или решението е постановено преди датата на Резолюция 1591 (2005) на ССООН и не са в полза на лице или образувание, посочени в настоящия член, след нотифициране на Комитета по санкциите от съответната държава-членка.

         4.   Параграф 2 не се прилага спрямо добавянето към замразени сметки на:

               а)

               лихви или други приходи по тези сметки; или

               б)

               плащания, дължими по договори, споразумения или задължения, които са сключени или възникнали преди датата, на която тези сметки стават предмет на ограничителни мерки,

         при условие че всички тези лихви, други приходи и плащания продължават да подлежат на разпоредбите на параграф 1.
   Член 4
   1.   Забраняват се продажбата, доставката, трансферът или износът на всички видове оръжия и свързаните с тях материали, включително оръжия и боеприпаси, военни превозни средства и оборудване, паравоенно оборудване и резервни части за гореспоменатото за Судан или Южен Судан от граждани на държавите-членки, от териториите на държавите-членки или ползвайки плавателни съдове или самолети под тяхно знаме, независимо дали произходът им е или не е от териториите на държавите-членки.
   2.   Забранява се също:

               а)

               предоставянето, пряко или непряко, на техническа помощ, брокерски услуги или други услуги, свързани с изделията, посочени в параграф 1, или с доставката, производството, поддръжката и употребата на такива изделия на физически или юридически лица, образувания или органи в Судан или Южен Судан или за употреба в Судан или Южен Судан;

               б)

               предоставянето, пряко или непряко, на финансиране или финансова помощ, свързани с изделията, посочени в параграф 1, включително и по-специално предоставянето на безвъзмездни средства, заеми и застраховане на експортни кредити за всякакъв вид продажба, доставка, трансфер или износ на такива изделия или за предоставянето на свързани с тях техническа помощ, брокерски услуги или други услуги, на физически или юридически лица, образувания или органи в Судан или Южен Судан или за употреба в Судан или Южен Судан;

               в)

               съзнателното и умишлено участие в дейности, чиято цел или резултат е заобикаляне на забраните, посочени в буква а) или б).

         Член 5
   1.   Член 4 не се прилага за:

               а)

               продажбата, доставката, трансфера или износа на несмъртоносно военно оборудване, предназначено единствено за хуманитарни цели, за мониторинг на спазването на правата на човека, за защитни цели или за програми за институционално изграждане, реализирани от Организацията на обединените нации (ООН), Африканския съюз, Европейския съюз, а също така и за материалите, предназначени за операции на Европейския съюз, ООН и Африканския съюз за управление на кризи;

               б)

               продажбата, доставката, трансфера или износа на небойни превозни средства, произведени или оборудвани с материали за осигуряване на балистична защита, предназначени единствено за осигуряване на защита на персонала на Европейския съюз и неговите държави-членки в Судан или Южен Судан;

               в)

               предоставянето на техническа помощ, брокерски услуги и други услуги, свързани с такова оборудване или такива програми и операции;

               г)

               предоставянето на финансиране и финансова помощ за такова оборудване или такива програми и операции;

               д)

               продажбата, доставката, трансфера или износа на оборудване за разминиране и на материали, които се използват при операции за разминиране;

               е)

               предоставянето на техническа помощ, брокерски и други услуги и финансова помощ, и продажба, доставки, трансфер или износ в подкрепа на прилагането на Всеобхватното мирно споразумение;

               ж)

               продажбата, доставката, трансфера или износа на несмъртоносно военно оборудване, предназначено единствено за подпомагане на процеса на реформа в областта на сигурността в Южен Судан, както и предоставянето на финансиране, финансова помощ или техническа помощ, свързани с такова оборудване;

         при условие че такива доставки са предварително одобрени от компетентния орган на съответната държава-членка.
   2.   Член 4 не се прилага и за защитните облекла, включително бронираните жилетки и военните каски, временно изнасяни за Судан или Южен Судан от персонала на ООН, персонала на Европейския съюз или неговите държави-членки, представителите на медиите и работниците в хуманитарната област и областта на развитието, както и свързания с тях персонал, само за тяхна лична употреба.
   3.   Държавите-членки преценяват доставките по настоящия член за всеки отделен случай, като вземат надлежно предвид критериите, заложени в Обща позиция 2008/944/ОВППС от 8 декември 2008 г. определяща общи правила за режим на контрол върху военни технологии и оборудване (5). Държавите-членки изискват адекватни защитни мерки срещу злоупотреба с разрешенията, давани по настоящия член, и когато е уместно, приемат разпоредби за репатриране на оборудването.
   Член 6
   Съветът съставя списъка, съдържащ се в приложението, и внася промени в него на базата на решенията, взети от Комитета по санкциите.
   Член 7
   1.   Когато Съветът за сигурност на ООН или Комитетът по санкциите включва в списъка лице или образувание, Съветът включва това лице или образувание в приложението. Съветът уведомява засегнатото лице или образувание за решението си, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
   2.   Когато се представят възражения или нови съществени доказателства, Съветът преразглежда решението си и съответно уведомява засегнатото лице или образувание.
   Член 8
   1.   В приложението се съдържат основанията за включване в списъка на изброените в него лица и образувания, предоставени от Съвета за сигурност на ООН или от Комитета по санкциите.
   2.   В приложението се съдържа също информация, ако такава е налична, предоставена от Съвета за сигурност или от Комитета по санкциите, която е необходима за идентифициране на засегнатите лица или образувания. По отношение на лицата в информацията може да се включват имената, включително псевдоними, датата и мястото на раждане, гражданството, номерът на паспорта и на картата за самоличност, полът, адресът, ако е известен, и длъжността или професията. По отношение на образуванията данните могат да включват наименованието, мястото и датата на регистрация, регистрационния номер и мястото на дейност. Приложението включва също така дата на посочване от Съвета за сигурност или от Комитета по санкциите.
   Член 9
   1.   Мерките, посочени в членове 2 и 3, се преразглеждат до 19 юли 2012 г. предвид решенията на Съвета за сигурност на ООН относно положението в Судан.
   2.   Мерките, посочени в член 4, се преразглеждат до датата, посочена в параграф 1 от настоящия член, и на всеки 12 месеца след това. Те се отменят, ако Съветът счете, че техните цели са изпълнени.
   Член 10
   Обща позиция 2005/411/ОВППС се отменя.
   Член 11
   Настоящото решение влиза в сила от датата на приемането му.

      Съставено в Брюксел на 18 юли 2011 година.

            За Съвета

            Председател

         C. ASHTON

      (1)  ОВ L 139, 2.6.2005 г., стр. 25.

      (2)  ОВ L 6, 10.1.2004 г., стр. 55.

      (3)  ОВ L 21, 28.1.2004 г., стр. 1.

      (4)  ОВ L 193, 23.7.2005 г., стр. 9.

      (5)  ОВ L 335, 13.12.2008 г., стр. 99.

      ПРИЛОЖЕНИЕ

         СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕНОВЕ 1 И 3

                  1.

                  Фамилия, собствено(и) име(на): ELHASSAN Gaffar Mohamed
                  Друга информация: генерал-майор и командващ Западния военен регион към Въоръжените сили на Судан
                  Дата на посочване от ООН: 25 април 2006 г.

                  2.

                  Фамилия, собствено(и) име(на): HILAL Sheikh Musa
                  Друга информация: върховен вожд на племето Jalul в Северен Дарфур
                  Дата на посочване от ООН: 25 април 2006 г.

                  3.

                  Фамилия, собствено(и) име(на): SHANT Adam Yacub
                  Друга информация: командващ Суданската освободителна армия
                  Дата на посочване от ООН: 25 април 2006 г.

                  4.

                  Фамилия, собствено(и) име(на): BADRI Gabril Abdul Kareem
                  Друга информация: полеви командир на Националното движение за реформа и развитие
                  Дата на посочване от ООН: 25 април 2006 г.


title: 2008/624/ЕО: Решение на Съвета от 8 юли 2008 година относно назначаването на четирима членове и четирима заместник-членове от Франция в Комитета на регионите

text:
               30.7.2008

               BG

               Официален вестник на Европейския съюз

               L 201/68

      РЕШЕНИЕ НА СЪВЕТА

   от 8 юли 2008 година
   относно назначаването на четирима членове и четирима заместник-членове от Франция в Комитета на регионите
   (2008/624/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Франция,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След смъртта на г-н Raymond FORNI се освободи едно място за член. След изтичането на мандатите на г-н Jean PUECH, г-жа Juliette SOULABAILLE и г-н Michel THIERS се освободиха три места за членове. След изтичането на мандатите на г-жа Carola JORDA-DEDIEU и на г-н Jean-Pierre TEISSEIRE се освободиха две места за заместник-членове на Комитета на регионите. След назначаването на г-н Pierre HUGON и на г-н Christophe ROUILLON за членове на Комитета на регионите се освободиха две места за заместник-членове на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за членове:

                           —

                           г-н Pierre HUGON, Vice-président du Conseil général de la Lozère (промяна на мандата),

                           —

                           г-н Pierre MAILLE, Président du Conseil général du Finistère,

                           —

                           г-н René SOUCHON, Président du Conseil régional d’Auvergne,

                           —

                           г-н Christophe ROUILLON, Maire de Coulaines (промяна на мандата),
                           и

               б)

               за заместник-членове:

                           —

                           г-н Jean-Michel DACLIN, Adjoint au Maire de Lyon,

                           —

                           г-жа Rose-Marie FALQUE, Maire d’Azerailles,

                           —

                           г-жа Rachel PAILLARD, Maire de Bouzy,

                           —

                           г-н Jean-Louis TOURENNE, Président du Conseil général d’Ille et Vilaine.

         Член 2
   Настоящото решение поражда действие в деня на приемането му.

      Съставено в Брюксел на 8 юли 2008 година.

            За Съвета

            Председател

         C. LAGARDE

      (1)  ОВ L 56, 25.2.2006 г., стр. 75.


title: Решение 2012/225/ОВППС на Съвета от 26 април 2012 година за изменение на Решение 2010/232/ОВППС за подновяване на ограничителните мерки по отношение на Бирма/Мианмар

text:
               27.4.2012

               BG

               Официален вестник на Европейския съюз

               L 115/25

         РЕШЕНИЕ 2012/225/ОВППС НА СЪВЕТА
   от 26 април 2012 година
   за изменение на Решение 2010/232/ОВППС за подновяване на ограничителните мерки по отношение на Бирма/Мианмар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 април 2010 г. Съветът прие Решение 2010/232/ОВППС (1).

               (2)

               Съюзът следи с уважение и оценява положително историческите промени в Бирма/Мианмар през последната година и насърчава продължаването на мащабните реформи в дух на развиващо се партньорство между факторите от политическите среди и гражданското общество. Съюзът приветства предприетите конкретни стъпки в тази посока.

               (3)

               Във връзка с това и като израз на нашето задоволство и подкрепа за процеса на реформи, действието на ограничителните мерки следва да бъде временно преустановено, като следва да се запазят единствено оръжейното ембарго и ембаргото върху оборудване, което може да се използва за вътрешни репресии.

               (4)

               Решение 2010/232/ОВППС на Съвета следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 15 от Решение 2010/232/ОВППС се заменя със следното:

      „Член 15
      1.   Настоящото решение влиза в сила в деня на приемането му.
      2.   Настоящото решение се прилага до 30 април 2013 г.
      3.   Действието на мерките по членове 3 - 13а се преустановява до 30 април 2013 г.“

   Член 2
   Лицата, изброени в приложението се заличават от списъка с лицата в част Й от приложение II към Решение 2010/232/ОВППС.
   Член 3
   Настоящото решение влиза в сила в деня на приемането му.

      Съставено в Люксембург на 26 април 2012 година.

            За Съвета

            Председател

         M. BØDSKOV

      (1)  ОВ L 105, 27.4.2010 г., стр. 22.

      ПРИЛОЖЕНИЕ

         Лица, посочени в член 2

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe a.k.a Nan Than Htay

                  6.

                  Nang Lang Kham a.k.a. Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai a.k.a. Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung a.k.a. Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein a.k.a. Ko Pauk

                  27.

                  Tin Tin Latt

                  28.

                  Wut Yi Oo

                  29.

                  Capitain Htun Zaw Win

                  30.

                  Yin Thu Aye

                  31.

                  Yi Phone Zaw


title: Решение (ОВППС) 2016/2144 на Съвета от 6 декември 2016 година за изменение на Решение 2013/255/ОВППС относно ограничителни мерки срещу Сирия

text:
               7.12.2016

               BG

               Официален вестник на Европейския съюз

               L 332/22

         РЕШЕНИЕ (ОВППС) 2016/2144 НА СЪВЕТА
   от 6 декември 2016 година
   за изменение на Решение 2013/255/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1),
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 31 май 2013 г. Съветът прие Решение 2013/255/ОВППС.

               (2)

               С оглед на продължаващата хуманитарна криза в Сирия и ключовата роля на участниците от Съюза за посрещане на хуманитарните нужди на сирийския народ, е важно да продължат дейностите за хуманитарна помощ и подкрепа на цивилното население на територията на Сирия. Закупуването на гориво е оперативно изискване за предоставянето на хуманитарна помощ или подкрепа на сирийското цивилно население. Развитието на оперативната ситуация в Сирия показва, че действащата система относно даването на разрешение за закупуване на гориво в Сирия не е достатъчно съобразена с практиката.

               (3)

               Поради това се налага да бъдат изменени дерогациите от ограниченията за закупуване и транспортиране на петролни продукти в Сирия за нуждите на хуманитарната помощ и подкрепата на цивилното население, така че да се предвиди разрешителен режим, който да отразява по-добре оперативните условия.

               (4)

               Освен това, поради същата причина, е необходимо да бъдат изменени дерогациите от ограниченията за замразяване на средства и икономически ресурси за хуманитарни цели.

               (5)

               Тези изменения не засягат по никакъв начин спазването на Регламент (ЕО) № 2580/2001 на Съвета (2), на Регламент (ЕО) № 881/2002 на Съвета (3) или на Регламент (ЕС) 2016/1686 на Съвета (4).

               (6)

               От страна на Съюза са необходими по-нататъшни действия за изпълнение на определени мерки.

               (7)

               Решение 2013/255/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/255/ОВППС се изменя, както следва:

               1)

               В член 5 се добавят следните параграфи:
               „3.   Забраните, установени в параграфи 1 и 2, не се прилагат за закупуването или транспорта на територията на Сирия на петролни продукти или свързаното с това финансиране или финансово подпомагане от публични органи или от юридически лица или образувания, които получават публично финансиране oт Съюза или от държавите членки за оказване на хуманитарна помощ в Сирия или за подкрепа на цивилното население в Сирия, при условие че тези продукти се закупуват или превозват единствено с цел да се предостави хуманитарна помощ в Сирия или подпомагане на цивилното население в Сирия.
               4.   Забраните по параграфи 1 и 2 не се прилагат по отношение на закупуването или транспорта на петролни продукти от страна на дипломатически или консулски представителства, когато тези продукти се закупуват или превозват за официални нужди на представителството.“

               2)

               Член 6 се заменя със следния текст:
               „Член 6
               1.   С цел да се подпомогне цивилното население в Сирия в случаи, които не се уреждат от член 5, параграф 3, и чрез дерогация от член 5, параграфи 1 и 2 компетентните органи на дадена държава членка могат да разрешат, при общи и специални условия, каквито намерят за добре, закупуването или транспорта на територията на Сирия на петролни продукти, както и предоставянето на свързано с това финансиране или финансово подпомагане, при спазване на следните изисквания:

                           а)

                           въпросните дейности да се извършват единствено с цел да се предостави хуманитарна помощ в Сирия или да бъде подпомогнато цивилното население в Сирия; и

                           б)

                           тези дейности да не нарушават никоя забрана, определена в настоящото решение.

                     2.   Съответната държава членка уведомява другите държави членки и Комисията за всяко разрешение, предоставено съгласно настоящия член, в срок от две седмици след предоставянето на разрешението. За всяко предоставено по параграф 1 решение в уведомлението се посочват подробности относно оправомощеното образувание и относно неговите хуманитарни дейности в Сирия.“

               3)

               В член 28, параграф 6 буква д) се заличава.

               4)

               Вмъква се следният член:
               „Член 28а
               1.   Забраната, установена в член 28, параграф 5, не се прилага по отношение на финансови средства или икономически ресурси, предоставени на физически или юридически лица и образувания, посочени в приложения I и II, от страна на публични органи или юридически лица или образувания, които получават публично финансиране за оказване на хуманитарна помощ в Сирия или за подпомагане на цивилното население в Сирия, при условие че предоставянето на тези средства или икономически ресурси е в съответствие с член 5, параграф 3.
               2.   В случаи, които не са уредени от параграф 1 от настоящия член, и чрез дерогация от член 28, параграф 5 компетентните органи на дадена държава членка могат да разрешат, при общи и специални условия, каквито намерят за добре, предоставянето на определени средства или икономически ресурси, след като преценят, че предоставянето на средства или икономически ресурси е необходимо единствено с цел да се предостави хуманитарна помощ в Сирия или да бъде подпомогнато цивилното население в Сирия.
               3.   Забраната по член 28, параграф 5 не се прилага спрямо финансови средства и икономически ресурси, предоставени на физически или юридически лица или образувания, посочени в приложения I и II, от дипломатически или консулски представителства, когато предоставянето на тези средства или икономически ресурси е в съответствие с член 5, параграф 4.
               4.   Чрез дерогация от член 28, параграфи 1 и 2 компетентният орган на държава членка може да даде разрешение за освобождаването на някои замразени финансови средства или икономически ресурси при общите и специалните условия, които той сметне за необходими, и при условие че финансовите средства или икономическите ресурси са необходими единствено с цел да се предостави хуманитарна помощ в Сирия или подпомагане на цивилното население в Сирия. Финансовите средства или икономическите ресурси се предават на ООН с цел предоставяне или улесняване на предоставянето на помощ в Сирия в съответствие с Плана за хуманитарна реакция в Сирия или друг последващ го план, координиран от ООН.
               5.   Съответната държава членка уведомява другите държави членки и Комисията за всяко разрешение, предоставено съгласно параграфи 2 и 4, в срок от две седмици след предоставянето на разрешението.“

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 6 декември 2016 година.

            За Съвета

            Председател

         P. KAŽIMÍR

      (1)  ОВ L 147, 1.6.2013 г., стр. 14.

      (2)  Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (ОВ L 344, 28.12.2001 г., стр. 70).

      (3)  Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал-Кайда (ОВ L 139, 29.5.2002 г., стр. 9).

      (4)  Регламент (ЕС) 2016/1686 на Съвета от 20 септември 2016 г. за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях (ОВ L 255, 21.9.2016 г., стр. 1).


title: Решение на Съвета от 21 декември 1999 година относно временното прилагане на Споразумението под формата на размяна на писма между Европейската общност и Република Украйна за изменение на Споразумението между Европейската общност и Република Украйна относно търговията с текстилни продукти

text:
               11/ 20

               BG

               Официален вестник на Европейския съюз

               71

         31999D0871

               L 337/43

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 21 декември 1999 година
   относно временното прилагане на Споразумението под формата на размяна на писма между Европейската общност и Република Украйна за изменение на Споразумението между Европейската общност и Република Украйна относно търговията с текстилни продукти
   (1999/871/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение от него,
   като взе предвид предложението на Комисията,
   като има предвид, че:

               (1)

               Комисията договори от името на Общността споразумение под формата на размяна на писма между Европейската общност и Република Украйна за изменение на Споразумението между Европейската общност и Република Украйна относно търговията с текстилни продукти;

               (2)

               Това споразумение под формата на размяна на писма, като взема предвид увеличаването на квотите през 1999 г., следва да се прилага временно, до завършването на процедурата, необходима за сключването, при условие на реципрочното временно прилагане на споразумението от страна на Република Украйна,

         РЕШИ:
   Член 1
   Споразумението под формата на размяна на писма между Европейската общност и Република Украйна за изменение на Споразумението между Европейската общност и Република Украйна относно търговията с текстилни продукти, се прилага временно, в очакване на неговото официално сключване и при условие на реципрочното временно прилагане на споразумението от страна на от Република Украйна (1).
   Текстът на споразумението е приложен към настоящото решение.
   Член 2
   Настоящото решение се публикува в Официален вестник на Европейските общности.

   То влиза в сила в деня следващ публикуването му в Официален вестник.

      Съставено в Брюксел на 21 декември 1999 година.

            За Съвета

            Председател

         T. HALONEN

      (1)  Датата, от която споразумението се прилага временно ще бъде публикувана в Официален вестник на Европейските общности, серия C.


title: Решение (ОВППС) 2016/476 на Съвета от 31 март 2016 година за изменение на Решение 2013/183/ОВППС относно ограничителни мерки срещу Корейската народнодемократична република

text:
               1.4.2016

               BG

               Официален вестник на Европейския съюз

               L 85/38

         РЕШЕНИЕ (ОВППС) 2016/476 НА СЪВЕТА
   от 31 март 2016 година
   за изменение на Решение 2013/183/ОВППС относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 април 2013 г. Съветът прие Решение 2013/183/ОВППС (1) в изпълнение, наред с другото, на резолюции 1718 (2006), 1874 (2009), 2087 (2013) и 2094 (2013) на Съвета за сигурност на Организацията на обединените нации (СС на ООН).

               (2)

               На 2 март 2016 г. СС на ООН прие Резолюция 2270 (2016) на СС на ООН, в която изразява дълбоката си загриженост във връзка с ядрения опит, проведен от Корейската народнодемократична република („КНДР“) на 6 януари 2016 г. в нарушение на резолюциите на СС на ООН в тази област, осъжда извършеното от КНДР изстрелване на 7 февруари 2016 г., при което беше използвана технология за балистични ракети и което беше извършено в сериозно нарушение на съответните резолюции на СС на ООН, и посочва, че продължава да съществува явна заплаха за международния мир и сигурност в региона и извън него.

               (3)

               В Резолюция 2270 (2016) на СС на ООН, в която се изразява голяма загриженост, че продажбата на оръжия от страна на КНДР е генерирала приходи, които се използват за разработване на ядрено оръжие и балистични ракети, се определя, че ограниченията върху оръжията следва да обхващат всички видове оръжия и свързани с тях материали, включително малките оръжия и леките въоръжения и свързаните с тях материали. Резолюция 2270 (2016) на СС на ООН разширява още забраната за трансфер и набавяне на изделия, които биха могли да допринесат за развитието на оперативните способности на въоръжените сили на КНДР, или за износ, който подпомага или подсилва оперативните способности на въоръжените сили на друга държава членка извън КНДР.

               (4)

               В Резолюция 2270 (2016) на СС на ООН се посочва, че със забраната за предоставяне на техническа помощ, свързана с оръжия, се забранява на държавите членки да приемат обучаващи, съветници или други длъжностни лица с цел военно, паравоенно или полицейско обучение.

               (5)

               В Резолюция 2270 (2016) се потвърждава, че забраната за трансфер, набавяне и предоставяне на техническа помощ по отношение на някои стоки се отнася също до превоза на изделия до или от КНДР за поправка, техническо обслужване, подновяване, изпитване, обратен инженеринг и маркетинг, независимо дали има прехвърляне на собствеността или контрола, и се подчертава, че мерките за забрана за издаване на виза се отнасят още до всички лица, пътуващи с посочените по-горе цели.

               (6)

               С Резолюция 2270 (2016) на СС на ООН се разширява списъкът на лицата и образуванията, които са обект на замразяване на активи и забрана за издаване на визи, и се определя, че замразяването на активи се отнася за образувания към правителството на КНДР или Корейската работническа партия, когато държавата членка реши, че са свързани със ядрената програма или програмата за балистични ракети на КНДР или с други дейности, забранени в съответните резолюции на СС на ООН.

               (7)

               С Резолюция 2270 (2016) на СС на ООН, в която се изразява загриженост във връзка с това, че КНДР злоупотребява с привилегиите и имунитетите, предоставени съгласно Виенските конвенции за дипломатическите и консулските отношения, се вземат допълнителни мерки с цел да се предотврати дипломати от КНДР или правителствени представители или лица от трети страни да действат от името или под ръководството на посочени лица или образувания, или да се занимават със забранени дейности.

               (8)

               В Резолюция 2270 (2016) на СС на ООН допълнително се пояснява обхватът на задължението за държавите членки да не позволяват специализирано обучение на граждани на КНДР в някои чувствителни области.

               (9)

               С Резолюция 2270 (2016) на СС на ООН се разширява и обхватът на мерките, приложими към транспортния и финансовия сектор.

               (10)

               С Резолюция 2270 (2016) на СС на ООН се забраняват набавянето на някои полезни изкопаеми и износът на авиационно гориво.

               (11)

               С Резолюция 2270 (2016) на СС на ООН се разширява обхватът на забраните за предоставяне на финансова подкрепа за търговия с КНДР.

               (12)

               В Резолюция 2270 (2016) на СС на ООН се припомня, че Специалната група за финансови действия (FATF) призова страните да прилагат засилена надеждна проверка и ефективни мерки за противодействие с цел защита на техните юрисдикции от незаконните финансови дейности на КНДР, и се отправя призив към държавите членки да прилагат препоръка 7 на FATF и тълкувателната бележка към нея, както и насоките в тази област с оглед на ефективното прилагане на целевите финансови санкции по отношение на разпространението.

               (13)

               В Резолюция 2270 (2016) на СС на ООН също се подчертава, че наложените мерки нямат за цел да породят неблагоприятни хуманитарни последствия за гражданското население на КНДР или отрицателно въздействие върху дейностите, които не са забранени от съответните резолюции на СС на ООН, и върху работата на международните организации и неправителствените организации, предоставящи съдействие и хуманитарна помощ в КНДР в полза на гражданското население на КНДР.

               (14)

               В Резолюция 2270 (2016) на СС на ООН се изразява ангажираност по отношение на мирно, дипломатическо, политическо решение, отново се изразява подкрепа за шестстранните преговори и се призовава за подновяването им.

               (15)

               В Резолюция 2270 (2016) на СС на ООН се потвърждава, че действията на КНДР ще са под постоянно наблюдение и че СС на ООН има готовност да засили, измени, спре или прекрати мерките според случая в зависимост от изпълнението на задълженията на КНДР, както и че СС на ООН е решен да предприеме нови сериозни мерки в случай на нов ядрен опит или изстрелване на ракета от КНДР.

               (16)

               Необходими са по-нататъшни действия от страна на Съюза за изпълнение на някои мерки, предвидени в настоящото решение.

               (17)

               Поради това Решение 2013/183/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/183/ОВППС се изменя, както следва:

               1)

               В член 1, параграф 1 буква д) се заменя със следното:

                           „д)

                           всяко друго изделие, което би могло да допринесе за ядрената програма или програмата за балистични ракети на КНДР или други програми за оръжия за масово унищожение, за дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН или с настоящото решение, или за избягването на мерките, наложени с тези резолюции на СС на ООН или с настоящото решение. Съюзът предприема необходимите мерки за определяне на съответните изделия, за които да се прилага настоящата разпоредба.“.

               2)

               В член 1, параграф 1 се добавя следната буква:

                           „е)

                           всяко друго изделие, с изключение на храни и лекарства, ако държавата членка определи, че то би могло да допринесе за развитието на оперативните способности на въоръжените сили на КНДР или за износ, който подпомага или засилва оперативните способности на въоръжените сили на друга държава извън КНДР.“.

               3)

               Вмъква се следният член:
               „Член 1а
               1.   Мерките, наложени с член 1, параграф 1, буква е), не се прилагат за доставката, продажбата или трансфера на изделие или неговото набавяне, когато:

                           а)

                           държавата членка определи, че тази дейност се извършва изключително с хуманитарна цел или изключително с цел поминък, като няма да се използва от лица или образувания от КНДР за генериране на приходи и освен това не е свързана с никакви дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016) на СС на ООН или с настоящото решение, при условие че държавата членка уведоми предварително Комитета по санкциите за такова намерение и го информира също за мерките, предприети с цел да се предотврати отклоняването на изделието за други такива цели, или

                           б)

                           Комитетът по санкциите е определил за всеки случай поотделно, че дадена доставка, продажба или трансфер няма да противоречи на целите на резолюции 1718 (2006), 1874 (2009), 2087 (2013), 2094 (2013), 2270 (2016) на СС на ООН.“.

               4)

               Вмъква се следният член:
               „Член 2а
               Забранява се набавянето от граждани на държавите членки или посредством плавателни съдове или въздухоплавателни средства под знамето на държава членка на злато, титаниева руда, ванадиева руда и редки земни минерали от КНДР, независимо дали са с произход от територията на КНДР, или не. Съюзът предприема необходимите мерки за определяне на съответните изделия, за които да се прилага настоящата разпоредба.“.

               5)

               Вмъкват се следните членове:
               „Член 4а
               1.   Забранява се набавянето от граждани на държавите членки или посредством плавателни съдове или въздухоплавателни средства под знамето на държава членки на въглища, желязо и желязна руда от КНДР, независимо дали са с произход от територията на КНДР или не. Съюзът предприема необходимите мерки за определяне на съответните изделия, за които да се прилага настоящата разпоредба.
               2.   Параграф 1 не се отнася за въглищата, за които закупуващата държава членка потвърждава въз основа на достоверна информация, че са с произход извън КНДР и са транспортирани през КНДР единствено с цел експорт от пристанище Раджин (Расон), при условие че държавата членка уведоми предварително Комитета по санкциите и че тези сделки не са свързани с генерирането на приходи за ядрената програма или програмата за балистични ракети на КНДР или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016) на СС на ООН или с настоящото решение.
               3.   Параграф 1 не се отнася за сделките, за които се определя, че са изключително с цел поминък и не са свързани с генерирането на приходи за ядрената програма или програмата за балистични ракети на КНДР или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016) или с настоящото решение.
               Член 4б
               1.   Забранява се продажбата или доставката на авиационно гориво за КНДР, включително авиационен бензин, реактивно гориво тип нафта, реактивно гориво тип керосин и ракетно гориво тип керосин, от граждани на държави членки или през териториите на държавите членки, или използването за тази цел на плавателни съдове и въздухоплавателни средства под знамето на държава членка, независимо от това дали те са с произход от териториите на държавите членки, или не.
               2.   Параграф 1 не се прилага, ако Комитетът по санкциите е одобрил предварително и по изключение за съответния случай трансфера към КНДР на такива продукти за проверени основни хуманитарни нужди и при спазването на определени условия за ефективно наблюдение на доставката и използването им.
               3.   Параграф 1 не се прилага по отношение на продажбата или доставката на авиационно гориво за граждански пътнически въздухоплавателни средства извън КНДР изключително за ползването му в рамките на полета до КНДР и обратно.“.

               6)

               Член 5 се заменя със следното:
               „Член 5
               Държавите членки не могат да предоставят публична и частна финансова подкрепа за търговия с КНДР, включително експортни кредити, гаранции или застраховане, на свои граждани или образувания, участващи в тази търговия, когато такава финансова подкрепа би могла да допринесе за ядрени програми или дейности на КНДР или за програми или дейности на КНДР, свързани с балистични ракети или с други оръжия за масово унищожение, или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016) на СС на ООН, или забранени с настоящото решение, или за избягване на мерките, наложени с тези резолюции на СС на ООН или с настоящото решение.“.

               7)

               В член 7 параграф 1 се заменя със следното:
               „1.   С цел да се предотврати предоставянето на финансови услуги или трансферът към, през или от територията на държавите членки, или за или от граждани на държавите членки или образувания, организирани съгласно тяхното право, или лица или финансови институции под тяхна юрисдикция, на финансови или други активи или ресурси, включително големи суми в брой, които биха могли да допринесат за ядрените програми или дейности на КНДР или за програмите или дейностите на КНДР, свързани с балистични ракети или с други оръжия за масово унищожение, или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016) на СС на ООН или с настоящото решение, или към избягването на мерки, наложени с тези резолюции на СС на ООН или с настоящото решение, държавите членки упражняват засилено наблюдение, в съответствие с националните си органи и законодателство, на дейностите на финансови институции под тяхна юрисдикция със:

                           а)

                           банки, установени в КНДР;

                           б)

                           клонове и дъщерни дружества под юрисдикцията на държавите членки на банки, установени в КНДР, както са изброени в приложение IV;

                           в)

                           клонове и дъщерни дружества извън юрисдикцията на държавите членки на банки, установени в КНДР, както са изброени в приложение V; и

                           г)

                           финансови образувания, които не са установени в КНДР, нито са под юрисдикцията на държавите членки, но се контролират от лица или образувания, установени в КНДР, както са изброени в приложение V;

                     за да се избегнат такива дейности, допринасящи за ядрени програми или дейности на КНДР или за програми или дейности на КНДР, свързани с балистични ракети или с други оръжия за масово унищожение.“.

               8)

               Член 8 се заменя със следното:
               „Член 8
               1.   Забраняват се откриването на териториите на държавите членки на клонове, дъщерни дружества или представителства на банки на КНДР, включително на централната банка на КНДР, на нейните клонове и дъщерни дружества, както и на други финансови образувания, посочени в член 7, параграф 1.
               2.   Съществуващите клонове, дъщерни дружества и представителства се закриват в срок от деветдесет дни от приемането на Резолюция 2270 (2016) на СС на ООН.
               3.   На банки на КНДР, включително на централната банка на КНДР, на нейните клонове и дъщерни дружества, както и на други финансови образувания, посочени в член 7, параграф 1, се забранява:

                           а)

                           да създават нови съвместни предприятия с банки под юрисдикцията на държавите членки;

                           б)

                           да придобиват дялово участие в банки под юрисдикцията на държавите членки;

                           в)

                           да установяват или поддържат кореспондентски отношения с банки под юрисдикцията на държавите членки;

                     освен в случаите, когато операциите, посочени в букви а), б) и в) по-горе, са били предварително одобрени от Комитета по санкциите.
               4.   Съществуващите съвместни предприятия, дялови участия и кореспондентски отношения с банки на КНДР се прекратяват в срок от деветдесет дни от приемането на Резолюция 2270 (2016) на СС на ООН.
               5.   Забранява се на финансовите институции на териториите на държавите членки или под тяхна юрисдикция да откриват представителства, дъщерни дружества, клонове или банкови сметки в КНДР.
               6.   Съществуващите представителства, дъщерни дружества или банкови сметки в КНДР се закриват в срок от деветдесет дни от приемането на Резолюция 2270 (2016) на СС на ООН, ако съответната държава членка има достоверна информация, която дава разумни основания да се счита, че тези финансови услуги биха могли да допринесат за ядрената програма или програмата за балистични ракети на КНДР или за други дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН.
               7.   Параграф 6 не се прилага, ако Комитетът по санкциите определи за всеки случай поотделно, че тези представителства, дъщерни дружества или сметки са необходими за доставките на хуманитарна помощ, или за дейността на дипломатическите мисии в КНДР съгласно Виенската конвенция за дипломатическите отношения, или за дейностите на ООН или нейните специализирани агенции или свързани организации, или за всякакви други цели, съвместими с резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН.“.

               9)

               В член 10 параграф 1 се заменя със следното:
               „1.   Държавите членки извършват проверки, в съответствие с националните си органи и законодателство и при спазване на международното право, включително Виенските конвенции за дипломатическите и консулските отношения, на всички товари към и от КНДР на своите територии, или транзитно преминаващи през тези територии, включително на летищата, пристанищата и зоните за свободна търговия, или на товари, договорени с посредничеството или съдействието на КНДР или граждани на КНДР, или на лица или образувания, които действат от тяхно име или по тяхно указание, или на образувания, притежавани или контролирани от тях или от лица или образувания, включени в списъка в приложение I, или на товари, които се пренасят чрез плавателни съдове или въздухоплавателни средства под знамето на КНДР, с цел да се гарантира, че не се прехвърлят изделия в нарушение на резолюции 1718 (2006), 1874 (2009), 2087 (2013), 2094 (2013) и 2270 (2016)) на СС на ООН“.

               10)

               В член 10 се вмъква следният параграф:
               „1а.   Държавите членки извършват проверки, в съответствие с националните си органи и законодателство и при спазване на международното право, включително Виенските конвенции за дипломатическите и консулските отношения, на всички товари към и от КНДР на своите територии, или транзитно преминаващи през тези територии, или на товари, договорени с посредничеството или съдействието на КНДР или граждани на КНДР, или на лица или образувания, които действат от тяхно име, включително на техните летища и пристанища, ако имат информация, която дава разумни основания да се смята, че товарът съдържа изделия, чиято доставка, продажба, трансфер или износ са забранени съгласно настоящото решение.“

               11)

               Член 11 се заменя със следното:
               „Член 11
               1.   Държавите членки отказват разрешение за приземяване, излитане или прелитане над тяхната територия на всяко въздухоплавателно средство, ако имат информация, която им дава разумни основания да смятат, че товарът съдържа изделия, чиято доставка, продажба, трансфер или износ са забранени съгласно резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН или съгласно настоящото решение.
               2.   Параграф 1 не се прилага при аварийно приземяване или при условие че приземяването се извършва за проверка.“.

               12)

               Вмъква се следният член:
               „Член 11а
               1.   Държавите членки забраняват влизането в пристанищата им на всеки плавателен съд, ако имат информация, която дава разумни основания да се смята, че плавателният съд е притежаван или контролиран, пряко или непряко, от лице или образувание, включено в списъка в приложение I, или съдържа товар, чиято доставка, продажба, трансфер или износ са забранени съгласно резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН.
               2.   Параграф 1 не се прилага при извънредна ситуация или при завръщане в пристанището по произход, или за проверка, или в случаите, когато Комитетът по санкциите предварително е определил, че влизането е необходимо за хуманитарни цели или други цели, съвместими с целите на Резолюция 2270 (2016) на СС на ООН.“.

               13)

               Вмъкват се следните членове:
               „Член 12а
               1.   Забранява се отдаването на лизинг или под наем на плавателни съдове или въздухоплавателни средства под знамето на държава членка или предоставянето на екипажни услуги на КНДР, на лицата или образуванията, включени в списъка в приложение I, на други образувания на КНДР, на други лица или образувания, за които държавата членка определи, че са съдействали за избягването на санкции или са нарушавали разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН, на лица или образувания, действащи от името или по указание на някой от гореизброените, и на образувания, притежавани или контролирани от някой от гореизброените.
               2.   Параграф 1 не се прилага за отдаването на лизинг или под наем или предоставянето на екипажни услуги, при условие че съответната държава членка е уведомила Комитета по санкциите предварително за всеки случай поотделно и е предоставила на Комитета по санкциите информация, доказваща, че тези дейности са изключително с цел поминък и няма да се използват от лица или образувания от КНДР за генериране на приходи, както и информация за мерките, предприети с цел тези дейности да не допринесат за нарушаването на разпоредбите на резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН.
               Член 12б
               Държавите членки отписват от регистъра всеки плавателен съд, който е притежаван, експлоатиран или снабден с екипаж от КНДР, и не регистрират такъв плавателен съд, който е бил отписан от регистъра от друга държава съгласно точка 19 от Резолюция 2270 (2016) на СС на ООН.
               Член 12в
               1.   Забранява се регистрирането на плавателни съдове в КНДР, получаването на разрешение за плавателен съд да плава под знамето на КНДР или притежаването, отдаването на лизинг, експлоатацията, застраховането на плавателен съд под знамето на КНДР или предоставянето на такъв съд на каквито и да е услуги за класифициране и сертифициране на плавателния съд и свързани услуги.
               2.   Параграф 1 не се прилага за дейностите, за които Комитетът по санкциите е бил уведомен предварително за всеки случай поотделно, при условие че съответната държава членка е предоставила на Комитета по санкциите подробна информация за дейностите, включително имената на участващите в тези дейности лица и образувания, информация, доказваща, че тези дейности са изключително с цел поминък и няма да се използват от лица или образувания от КНДР за генериране на приходи, както и информация за мерките, предприети с цел тези дейности да не допринесат за нарушаването на резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН.“.

               14)

               В член 13 параграфи 1 и 2 се заменят със следното:
               „1.   Държавите членки предприемат необходимите мерки за предотвратяване на влизането или транзитното преминаване през техните територии на:

                           а)

                           лицата, посочени от Комитета по санкциите или от Съвета за сигурност като отговорни — включително поради оказване на подкрепа или насърчаване — за политиките на КНДР, отнасящи се до нейни ядрени програми или програми, свързани с балистични ракети или с други оръжия за масово унищожение, както и членовете на техните семейства, или лица, които действат от тяхно име или по тяхно указание, както са изброени в приложение I;

                           б)

                           лицата извън приложното поле на приложение I, както са изброени в приложение II:

                                       i)

                                       които са отговорни — включително поради оказване на подкрепа или насърчаване — за ядрени програми на КНДР или програми на КНДР, свързани с балистични ракети или с други оръжия за масово унищожение, или лица, които действат от тяхно име или по тяхно указание;

                                       ii)

                                       които предоставят финансови услуги или трнасфер към, през или от територията на държавите членки — или с участието на граждани на държавите членки или на образувания, организирани съгласно тяхното право, или на лица или финансови институции на техните територии — на финансови или други активи или ресурси, които биха могли да допринесат за ядрените програми или дейности на КНДР или за програмите или дейностите на КНДР, свързани с балистични ракети или с други оръжия за масово унищожение;

                                       iii)

                                       които участват, включително посредством предоставянето на финансови услуги, в доставката в или от КНДР на въоръжение и свързани с него материали от всякакъв вид или в доставката на КНДР на изделия, материали, оборудване, стоки и технологии, които биха могли да допринасят за ядрените програми на КНДР или за програмите на КНДР, свързани с балистични ракети или с други оръжия за масово унищожение;

                           в)

                           лицата извън приложното поле на приложение I или приложение II, които работят от името или по указание на лице или образувание, посочено в приложение I или приложение II, или лица, които съдействат за избягването на санкции или нарушават разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН или на настоящото решение, както са посочени в приложение III към настоящото решение.

                     2.   Параграф 1, буква а) не се прилага, когато Комитетът по санкциите установи за всеки отделен случай, че подобно пътуване е оправдано поради хуманитарни нужди, включително поради задължения от религиозен характер, или когато Комитетът по санкциите прецени, че прилагането на изключение би улеснило постигането на целите на резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН.“.

               15)

               Вмъкват се следните членове:
               „Член 14а
               1.   Държавите членки в съответствие с приложимото национално и международно право експулсират от своите територии с цел репатриране в КНДР дипломати, представители на правителството или други граждани на КНДР, действащи от името на правителството, за които са установили, че работят от името или по указание на лице или образувание, включено в списъка в приложение I, или на лице или образувание, съдействало за избягването на санкции или нарушило разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН.
               2.   Параграф 1 не се прилага в случай на транзитно преминаване на представители на правителството на КНДР към седалището на Организацията на обединените нации или други служби на ООН с цел извършване на дейност в рамките на ООН.
               3.   Параграф 1 не се прилага, когато присъствието на дадено лице е необходимо с оглед на съдебен процес или изключително от съображения за безопасност, с медицинска или друга хуманитарна цел, или Комитетът по санкциите е определил за всеки случай поотделно, че експулсирането на лицето би противоречало на целите на резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН.
               Член 14б
               1.   Държавите членки в съответствие с приложимото национално и международно право експулсират от своите територии с цел репатриране в държавата, на която са граждани, граждани на трети държави, за които са установили, че работят от името или по указание на лице или образувание, включено в списъка в приложение I, или съдействат за избягването на санкции или нарушават разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН,.
               2.   Параграф 1 не се прилага, когато присъствието на дадено лице е необходимо с оглед на съдебен процес или изключително от съображения за безопасност, с медицинска и друга хуманитарна цел, или Комитетът по санкциите е определил за всеки случай поотделно, че експулсирането на лицето би противоречало на целите на резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН.
               3.   Параграф 1 не се прилага в случай на транзитно преминаване на представители на правителството на КНДР към седалището на Организацията на обединените нации или други служби на ООН с цел извършване на дейност в рамките на ООН.“.

               16)

               В член 15, параграф 1 буква в) се заменя със следното:

                           „в)

                           лицата и образуванията извън приложното поле на приложение I или приложение II, които работят от името или по указание на лице или образувание, включено в списъка в приложение I или приложение II, или лица, които съдействат за избягването на санкции или нарушават разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН или на настоящото решение, както са посочени в приложение III към настоящото решение.“.

               17)

               В член 15, параграф 1 се вмъква следната буква:

                           „г)

                           образуванията на правителството на КНДР или Корейската работническа партия, или от лица или образувания, действащи от тяхно име или по тяхно указание, или от образувания, които са притежавани или контролирани от тях, които държавата членка определи, че са свързани с ядрената програма или програмата за балистични ракети на КНДР или с други дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на СС на ООН се замразяват.“.

               18)

               Вмъкват се следните членове:
               „Член 15а
               Член 15, параграф 1, буква г) не се прилага по отношение на средства, други финансови активи и икономически ресурси, които са необходими за извършване на дейности на мисиите на КНДР съм ООН и специализираните агенции на ООН и свързаните организации или други дипломатически и консулски мисии на КНДР, и по отношение на средства, други финансови активи и икономически ресурси, за които Комитетът по санкциите предварително е определил за всеки случай поотделно, че са необходими за доставките на хуманитарна помощ, премахването на ядреното оръжие или всякаква друга цел, съвместима с целите на Резолюция 2270 (2016) на СС на ООН.
               Член 15б
               1.   Представителствата на образуванията, включени в списъка в приложение I, се закриват.
               2.   Прякото или непрякото участие в съвместни предприятия или други бизнес договорености от образуванията, включени в списъка в приложение I, както и от лица и образувания, действащи за тях или от тяхно име, се забранява“.

               19)

               Член 16 се заменя със следното:
               „Член 16
               Държавите членки предприемат мерките, необходими за проявяване на бдителност и препятстване на специализирано преподаване или обучение на граждани на КНДР на техните територии или от техни граждани по дисциплини, които биха могли да допринесат за чувствителни от гледна точка на разпространението на ядрени оръжия дейности на КНДР и за разработването на системи носители на ядрени оръжия, включително преподаване или обучение по авангардна физика, авангардна компютърна симулация и свързани компютърни науки, геопространствена навигация, ядрена техника, авиокосмическа техника, авиационна техника и свързани дисциплини.“.

               20)

               Член 17 се заменя със следното:
               „Член 17
               Държавите членки проявяват, в съответствие с международното право, повишена бдителност по отношение на дипломатическите служители на КНДР с цел препятстването тези лица да допринесат за ядрената и балистичната програма на КНДР или за други дейности, забранени с резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН или с настоящото решение, или за избягването на мерки, наложени с тези резолюции на СС на ООН или с настоящото решение.“.

               21)

               Член 18 се заменя със следното:
               „Член 18
               Няма да се удовлетворяват никакви претенции на посочените лица или образувания, включени в списъците в приложения I, II или III, нито на други лица или образувания в КНДР, включително правителството на КНДР, неговите публични органи, корпорации и агенции, нито на лица или образувания, предявяващи претенции посредством или в полза на такива лица или образувания, включително претенции за компенсация, обезщетение или други подобни претенции — като искания за прихващане, неустойки или искания по гаранции, искания за удължаване на срока или изпълнение на задължения по обезпечения, финансови гаранции, включително искания, произтичащи от акредитиви и сходни инструменти, във връзка с договор или сделка, чието изпълнение е засегнато, пряко или непряко, изцяло или частично, от мерките, за които е взето решение съгласно резолюции 1718 (2006), 1874 (2009), 2087 (2013), 2094 (2013) и 2270 (2016) на СС на ООН, включително от мерките, предприети от Съюза или от някоя държава членка съгласно приложимите решения на Съвета за сигурност или във връзка с изпълнението им, или от обхванатите от настоящото решение мерки.“.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 31 март 2016 година.

            За Съвета

            Председател

         A.G. KOENDERS

      (1)  Решение 2013/183/ОВППС на Съвета от 22 април 2013 г. относно ограничителни мерки срещу Корейската народнодемократична република и за отмяна на Решение 2010/800/ОВППС (ОВ L 111, 23.4.2013 г., стр. 52).


title: 2008/990/ЕО: Решение на Европейската централна банка от 11 декември 2008 година за одобряване на обема на монетите, които ще се емитират през 2009 г. (ЕЦБ/2008/20)

text:
               31.12.2008

               BG

               Официален вестник на Европейския съюз

               L 352/58

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 11 декември 2008 година
   за одобряване на обема на монетите, които ще се емитират през 2009 г.
   (ЕЦБ/2008/20)
   (2008/990/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за създаване на Европейската общност, и по-специално член 106, параграф 2 от него,
   като взе предвид Решение 2008/608/ЕО на Съвета от 8 юли 2008 г. в съответствие с член 122, параграф 2 от Договора относно приемането на единната валута от страна на Словакия на 1 януари 2009 г. (1), и по-специално член 1 от него,
   като има предвид, че:

               (1)

               Европейската централна банка (ЕЦБ) има изключителното право от 1 януари 1999 г. да одобрява обема на монетите, емитирани от държавите-членки, които са приели еврото (наричани по-долу „участващите държави-членки“).

               (2)

               Дерогацията в полза на Словакия, посочена в член 4 от Акта за присъединяване от 2003 г., се отменя считано от 1 януари 2009 г.

               (3)

               Петнадесетте сегашни участващи държави-членки и Словакия представиха на ЕЦБ за одобрение своите оценки на обема на евромонетите, които трябва да бъдат емитирани през 2009 г., допълнени с обяснителни бележки относно методологията за прогнозиране,

         ПРИЕ НАСТОЯЩОТО РЕШЕНИЕ:
   Член 1
   Одобряване на обема на евромонетите, които ще се емитират през 2009 г.
   ЕЦБ одобрява обема на евромонетите, които ще се емитират от участващите държави-членки през 2009 г., както е представено в таблицата по-долу:

               (В милиони евро)

               Емисия монети, предназначени за обращение, и емисия нумизматични монети (непредназначени за обращение) през 2009 г.

               Белгия

               105,4

               Германия

               632,0

               Ирландия

               65,5

               Гърция

               85,7

               Испания

               390,0

               Франция

               252,5

               Италия

               234,3

               Кипър

               22,5

               Люксембург

               42,0

               Малта

               15,4

               Нидерландия

               68,5

               Австрия

               216,0

               Португалия

               50,0

               Словения

               27,0

               Словакия

               131,0

               Финландия

               60,0

         Член 2
   Заключителна разпоредба
   Адресати на настоящото решение са участващите държави-членки.

      Съставено във Франкфурт на Майн на 11 декември 2008 година.

            Председател на ЕЦБ

         Jean-Claude TRICHET

      (1)  ОВ L 195, 24.7.2008 г., стр. 24.


title: Решение на Съвета от 25 юни 1996 година относно приемането от Общността на Споразумение за насърчаване на съблюдаването на международните мерки за опазване и управление от риболовните кораби в открито море

text:
               04/ 03

               BG

               Официален вестник на Европейския съюз

               83

         31996D0428

               L 177/24

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 25 юни 1996 година
   относно приемането от Общността на Споразумение за насърчаване на съблюдаването на международните мерки за опазване и управление от риболовните кораби в открито море
   (96/428/EО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално член 43 от него, във връзка с първото изречение на член 228, параграф 2 и с член 228, параграф 3, алинея първа,
   като взе предвид предложението от Комисията (1),
   като взе предвид становището на Европейския парламент (2),
   като има предвид, че международното сътрудничество е съществено за осигуряване опазването и разумното, отговорно и устойчиво оползотворяване на биологичните ресурси в открито море;
   като има предвид, че Общността е подписала Конвенцията на Обединените нации по морско право, която задължава всички членове на международната общност да сътрудничат в опазването и управлението на биологичните ресурси в открито море;
   като има предвид, че по отношение на морския риболов Общността има властта на приема мерки за опазване и управление на рибните ресурси и да сключва споразумения в тази област с трети страни или международни организации, както е изложено в Декларацията за компетентност, която Общността подаде по времето, когато се присъедини към Организацията по прехрана и земеделие на Обединените нации;
   като има предвид, че практиката да се изисква причисляването или смяната на флага, под който плават кораби, за да се заобиколят международните мерки за опазване и управление на живи морски ресурси, следва да се обезсърчава;
   като има предвид, че всяка държава-членка трябва поради това да поема своите отговорности за гарантиране, че риболовните кораби, на които е разрешено да плават под нейния флаг, са в съответствие с международните мерки за опазване и управление чрез подходящи и ефективни средства, координирани на международно равнище;
   като има предвид, че за тази цел Общността взе участие в международни преговори, които приключиха с одобрение от конференцията на Организацията по прехрана и земеделие на Обедините нации на нейната двадесет и седма сесия през м. ноември 1993 г. на Споразумението за насърчаване на съответствието с международните мерки за опазване и управление от риболовните кораби в открито море;
   като има предвид, че това Споразумение е полезна рамка за укрепване на международното сътрудничество за гарантиране, че ефективността на международните мерки за опазване и управление не е застрашена;
   като има предвид, че това Споразумение ще представлява неделима част от Международния кодекс на поведение за отговорен риболов, за какъвто призовава Декларацията от Канкун от м. май 1992 г.;
   като има предвид, че рибарите от Общността ловят риба в открито море и поради това е в интерес на Общността да приеме това Споразумение,
   РЕШИ:
   Член 1
   С настоящото Европейската общност приема Споразумението за насърчаване на съблюдаването на международните мерки за опазване и управление от риболовните кораби в открито море.
   Текстът на Споразумението е приложен към настоящото решение.
   Член 2
   Председателят на Съвета определя лицето, упълномощено да внесе инструмента на приемане при Генералния директор на Организацията по прехрана и земеделие на Обединените нации в съответствие с член X, параграф 2 от Споразумението.

      Съставено в Люксембург на 25 юни 1996 година.

            За Съвета

            Председател

         M. PINTO

      (1)  ОВ C 229, 18.8.1994 г., стр. 10.

      (2)  ОВ C 18, 23.1.1995 г., стр. 438.